sukhrobnurali/uzbek-legal-corpus huggingface dataset:
OʻZBEKISTON RESPUBLIKASI KORXONALARI UCHUN ATMOSFERA HAVOSINI IFLOSLANTIRISH MANBALARINI INVENTARIZATSIYADAN OʻTKAZISH VA UNGA CHIQARIB TASHLANADIGAN IFLOSLANTIRUVCHI MODDALARNI MEʼYORLASH BOʻYICHA YOʻRIQNOMANI TASDIQLASH TOʻGʻRISIDA
(order, 2024-12-23)

“Atmosfera havosini muhofaza qilish toʻgʻrisida”gi Oʻzbekiston Respublikasi Qonuniga muvofiq buyuraman: 1. Oʻzbekiston Respublikasi korxonalari uchun atmosfera havosini ifloslantirish manbalarini inventarizatsiyadan oʻtkazish va unga chiqarib tashlanadigan ifloslantiruvchi moddalarni meʼyorlash boʻyicha taklif etilgan yoʻriqnoma* tasdiqlansin. 2. Mazkur buyruq Oʻzbekiston Respublikasi Adliya vazirligida uning davlat roʻyxatiga olingandan boshlab oʻn kun oʻtgach kuchga kiritilsin. 3. Ushbu buyruqning kuchga kirishi bilan Oʻzbekiston Respublikasi Tabiatni muhofaza qilish davlat qoʻmitasining 11.07.1994-yil 14-TK-sonli qarori bilan tasdiqlangan “Tabiat muhofazasi. Atmosfera. Atmosfera havosini ifloslantirish manbalari inventarizatsiyasini tashkil qilish va uni oʻtkazish tartibi. Yoʻriqnoma.” nomli 118.0027714.35-94-sonli rahbariy hujjat hamda Oʻzbekiston Respublikasi Tabiatni muhofaza qilish davlat qoʻmitasining 05.11.1992-yil 5-TK-sonli qarori bilan tasdiqlangan “Tabiat muhofazasi. Atmosfera. Ifloslantiruvchi moddalarni atmosfera havosiga chiqarib tashlashning yoʻl qoʻyilishi mumkin boʻlgan chegaraviy meʼyorlari loyihalarining tarkibini belgilash uchun korxonaning toifasini aniqlash boʻyicha uslubiy koʻrsatmalar” nomli 118.0027714.17-92-sonli rahbariy hujjatlar oʻz kuchini yoʻqotgan deb hisoblansin.
“DAVLAT BOJI TOʻGʻRISIDA”GI OʻZBEKISTON RESPUBLIKASI QONUNINING 2-MODDASIGA OʻZGARTISh KIRITISh HAQIDA
(law, 2008-01-01)

1-modda. Oʻzbekiston Respublikasining 1992-yil 9-dekabrda qabul qilingan “Davlat boji toʻgʻrisida”gi 740-XII-sonli Qonuni (Oʻzbekiston Respublikasi Oliy Kengashining Axborotnomasi, 1993-yil, № 1, 22-modda; 1994-yil, № 5, 161-modda; Oʻzbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 4-5, 126-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 5, 89-modda, № 9-10, 182-modda; 2002-yil, № 1, 20-modda; 2003-yil, № 5, 67-modda; 2004-yil, № 1-2, 18-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 413, 418-moddalar) 2-moddasining oʻn ikkinchi xatboshisi chiqarib tashlansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASINING KOLLEKTIV XAVFSIZLIK TOʻGʻRISIDAGI ShARTNOMA TAShKILOTI AʼZOLIGIGA TIKLANIShI HAQIDAGI BAYoNNOMANI (SOChI, 2006 YIL 16 AVGUST) RATIFIKATSIYA QILISh TOʻGʻRISIDA
(law, 2006-12-12)

Oʻzbekiston Respublikasining Kollektiv xavfsizlik toʻgʻrisidagi shartnoma tashkiloti aʼzoligiga tiklanishi haqidagi Bayonnoma (Sochi, 2006-yil 16-avgust) ratifikatsiya qilinsin.
Oʻzbekiston Respublikasi ichki ishlar organlari xodimlari kunini belgilash toʻgʻrisida
(law, 2019-05-24)

1-modda. 25-oktabr Oʻzbekiston Respublikasi Ichki ishlar organlari xodimlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Garov huquqlarini roʻyxatdan oʻtkazish masalalari boʻyicha normativ-huquqiy bazani tartibga solish maqsadida Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 1. Vazirlar Mahkamasining “Garov toʻgʻrisidagi shartnomalarni davlat roʻyxatidan oʻtkazish boʻyicha Vaqtinchalik nizomni tasdiqlash haqida” 1994-yil 1-fevraldagi 50-son qarori (Oʻzbekiston Respublikasi QT, 1994-y., 2-son, 8-modda). 2. Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan Davlat boji stavkalarining 3-bandi. 3. Vazirlar Mahkamasining “Oʻzbekiston Respublikasi xalq xoʻjaligida veksellarni qoʻllash toʻgʻrisida” 1995-yil 2-iyundagi 204-son qarorining 8-bandi (Oʻzbekiston Respublikasi QT, 1995-y., 6-son, 19-modda). 4. Vazirlar Mahkamasining 1997-yil 8-apreldagi 177-son qarori (Oʻzbekiston Respublikasi QT, 1997-y., 4-son, 14-modda) bilan tasdiqlangan Oʻzbekiston Respublikasi Hukumatining qarorlariga kiritilayotgan oʻzgartirishlarning 3-bandi. 5. Vazirlar Mahkamasining “Garov toʻgʻrisidagi shartnomalarni roʻyxatdan oʻtkazish tartibini soddalashtirish haqida” 1997-yil 8-apreldagi 178-son qarori (Oʻzbekiston Respublikasi QT, 1997-y., 4-son, 15-modda).
“ShAHAR YOʻLOVChILAR TRANSPORTI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh KIRITISh HAQIDA
(law, 2006-09-13)

1-modda. Oʻzbekiston Respublikasining 1997-yil 25-aprelda qabul qilingan “Shahar yoʻlovchilar transporti toʻgʻrisida”gi 419–I-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 4-5, 124-modda) 7-moddasi uchinchi qismining ikkinchi xatboshisidagi “yoki jismoniy” degan soʻzlar chiqarib tashlansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI TIBBIYOT XODIMLARI KUNINI BELGILASh TOʻGʻRISIDA
(law, 2006-09-12)

1-modda. Noyabr oyining ikkinchi yakshanbasi Oʻzbekiston Respublikasi Tibbiyot xodimlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OZON QATLAMINI BUZUVChI MODDALARGA DOIR MONREAL PROTOKOLIGA KIRITILGAN TUZATIShNI (MONREAL, 1997-YIL 17 SENTYABR) RATIFIKATSIYA QILISh TOʻGʻRISIDA
(law, 2006-09-07)

Ozon qatlamini buzuvchi moddalarga doir Monreal protokoliga kiritilgan tuzatish (Monreal, 1997-yil 17-sentabr) ratifikatsiya qilinsin.
OZON QATLAMINI BUZUVChI MODDALARGA DOIR MONREAL PROTOKOLIGA KIRITILGAN TUZATIShNI (PEKIN, 1999 YIL 3 DEKABR) RATIFIKATSIYA QILISh TOʻGʻRISIDA
(law, 2006-09-07)

Ozon qatlamini buzuvchi moddalarga doir Monreal protokoliga kiritilgan tuzatish (Pekin, 1999-yil 3-dekabr) ratifikatsiya qilinsin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON TEMIR YOʻLLARI” DAVLAT-AKSIYADORLIK KOMPANIYASINI BOShQARIShNI TAShKIL ETIShNI YANADA TAKOMILLAShTIRISh TOʻGʻRISIDA” 2004 YIL 3 AVGUSTDAGI 366-SON QARORIning 2-ILOVAsiga OʻZGARTIRISh KIRITISh HAQIDA
(resolution, 2016-11-07)

Respublika Hukumatining 2005-yil 29-noyabrdagi 265-son qaroriga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston temir yoʻllari” davlat-aksiyadorlik kompaniyasini boshqarishni tashkil etishni yanada takomillashtirish toʻgʻrisida” 2004-yil 3-avgustdagi 366-son qaroriga 2-ilovadagi “Rejim boʻyicha katta yordamchi” soʻzlari “Rais oʻrinbosari” soʻzlari bilan almashtirilsin.
TIJORAT BANKLARI TOMONIDAN UY-JOY MULKDORLARI ShIRKATLARINI MILLIY VALYUTADA KREDITLASh TARTIBI TOʻGʻRISIDA NIZOMGA OʻZGARTIRIShLAR KIRITISh HAQIDA
(resolution, 2021-03-25)

Oʻzbekiston Respublikasi Vazirlar Mahkamasining 2006-yil 30-maydagi 100-sonli “Xususiy uy-joy mulkdorlari shirkatining Namunaviy ustavini hamda Xususiy uy-joy mulkdorlari shirkati bilan koʻp kvartirali uydagi turar joyga moʻljallanmagan bino mulkdori oʻrtasidagi Namunaviy shartnomani tasdiqlash toʻgʻrisida” qaroriga muvofiq Markaziy bank Boshqaruvi qaror qiladi: 1. “Tijorat banklari tomonidan uy-joy mulkdorlar shirkatlarini milliy valyutada kreditlash tartibi toʻgʻrisida nizom”ga (2002-yil 18-aprel, roʻyxat raqami 1126 — Meʼyoriy hujjatlar axborotnomasi 2002-yil, 8-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Mazkur qaror kuchga kirgan kundan boshlab, Markaziy bank Boshqaruvining 2006-yil 14-iyuldagi “Tijorat banklari tomonidan uy-joy mulkdorlar shirkatlarini milliy valyutada kreditlash tartibi toʻgʻrisida nizomga oʻzgartirishlar kiritish toʻgʻrisida” 16/8-sonli qarori oʻz kuchini yoʻqotgan deb hisoblansin.
OʻZBEKISTON RESPUBLIKASI XOʻJALIK PROTSESSUAL KODEKSINING 19-MODDASIGA OʻZGARTISh KIRITISh TOʻGʻRISIDA
(code, 2018-04-01)

1-modda. Oʻzbekiston Respublikasining 1997-yil 30-avgustda qabul qilingan 478-I-sonli Qonuni bilan tasdiqlangan Oʻzbekiston Respublikasining Xoʻjalik protsessual kodeksi (Oʻzbekiston Respublikasi Oliy Majlisining Axborotnomasi, 1997-yil, № 9, 234-modda; 1998-yil, № 5-6, 102-modda; 2001-yil, № 1-2, 11-modda; 2002-yil, № 9, 165-modda; 2003-yil, № 9-10, 149-modda) 19-moddasi quyidagi tahrirda bayon etilsin: “Ishni birinchi instansiya sudida koʻrishda ishtirok etgan sudya, agar sudning hal qiluv qarori apellatsiya yoki kassatsiya instansiyasi tomonidan yoxud nazorat tartibida bekor qilingan boʻlsa, shu ishni birinchi instansiya sudida yangidan koʻrishda ishtirok eta olmaydi, yangi ochilgan holatlar boʻyicha ishlarni koʻrish hollari bundan mustasno. Ishni birinchi instansiya sudida koʻrishda ishtirok etgan sudya shu ishni apellatsiya yoki kassatsiya instansiyasi sudida yoxud nazorat tartibida koʻrishda ishtirok eta olmaydi. Ishni apellatsiya instansiyasi sudida koʻrishda ishtirok etgan sudya shu ishni birinchi instansiya yoki kassatsiya instansiyasi sudida yoxud nazorat tartibida koʻrishda ishtirok eta olmaydi. Ishni kassatsiya instansiyasi sudida koʻrishda ishtirok etgan sudya shu ishni birinchi instansiya yoki apellatsiya instansiyasi sudida yoxud nazorat tartibida koʻrishda ishtirok eta olmaydi. Ishni nazorat tartibida koʻrishda ishtirok etgan sudya shu ishni birinchi instansiya, apellatsiya yoki kassatsiya instansiyasi sudida koʻrishda ishtirok eta olmaydi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
AHOLIGA KOʻRSATILGAN PULLIK XIZMATLARNI HISOBGA OLISh BOʻYIChA YOʻRIQNOMAGA OʻZGARTIRIShLAR KIRITISh TOʻGʻRISIDA
(resolution, 2017-08-21)

Aholiga koʻrsatilgan pullik xizmatlarni hisobga olish boʻyicha Yoʻriqnomaga Oʻzbekiston Respublikasi Prezidentining 2006-yil 9-martdagi “Avtomobil transportida yoʻlovchilar tashish sohasidagi tadbirkorlik faoliyatining alohida turlarini amalga oshirishni tartibga solish toʻgʻrisida”gi PQ-303-sonli qaroridan kelib chiqadigan oʻzgartirishlarni kiritish hamda Adliya vazirligining 2006-yil 3-maydagi 20-03-08/22-sonli taqdimnomasini bajarish maqsadida Davlat statistika qoʻmitasi qaror qiladi: 1. “Oʻzistiqbolstat” davlat qoʻmitasining 1996-yil 7-oktabrdagi 14-sonli qarori bilan tasdiqlangan aholiga koʻrsatilgan pullik xizmatlarni hisobga olish boʻyicha Yoʻriqnomaga (1997-yil 5-fevral, roʻyxat raqami 305) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi.
VAZIRLAR MAHKAMASINING “ARXIV IShI BOʻYIChA MEʼYORIY HUJJATLARNI TASDIQLASh TOʻGʻRISIDA” 1999 YIL 30 OKTYABRDAGI 482-SON QARORIGA QOʻShIMChA KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Vazirlar Mahkamasining 1999-yil 30-oktabrdagi 482-son qarori (Oʻzbekiston Respublikasi QT, 1999-y., 10-son, 62-modda) bilan tasdiqlangan Oʻzbekiston Respublikasi Milliy arxiv fondi toʻgʻrisidagi nizomga ilovaga quyidagi tahrirdagi birinchi xatboshi qoʻshilsin: “Oʻzbekiston Respublikasi Prezidenti devoni”; birinchi—oʻn uchinchi xatboshi tegishli ravishda ikkinchi—oʻn toʻrtinchi xatboshi deb hisoblansin.
“AHOLINI ISh BILAN TAʼMINLASh TOʻGʻRISIDA”GI OʻZBEKISTON RESPUBLIKASI QONUNIGA, OʻZBEKISTON RESPUBLIKASINING SOLIQ KODEKSIGA HAMDA OʻZBEKISTON RESPUBLIKASINING UY-JOY KODEKSIGA QOʻShIMChALAR KIRITISh HAQIDA
(code, 2021-01-21)

3-modda. Oʻzbekiston Respublikasining 1998-yil 24-dekabrda qabul qilingan 713-I-sonli Qonuni bilan tasdiqlangan Oʻzbekiston Respublikasining Uy-joy kodeksi (Oʻzbekiston Respublikasi Oliy Majlisining Axborotnomasi, 1999-yil, № 1, 4-modda; 2001-yil, № 5, 89-modda; 2004-yil, № 5, 90-modda) 9-moddasi quyidagi mazmundagi toʻrtinchi qism bilan toʻldirilsin: “Belgilangan tartibda kasanachilik mehnati amalga oshirilayotgan turar joylarni yashash uchun moʻljallanmagan joylar toifasiga oʻtkazish talab etilmaydi”. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI IQTISODIYOT VAZIRLIGI TARKIBIGA OʻZGARTIRISh KIRITISh TOʻGʻRISIDA
(resolution, 2020-09-28)

Oʻzbekiston Respublikasi Iqtisodiyot vazirligi tarkibida vazirning birinchi oʻrinbosari lavozimi tugatilsin.
OʻZBEKISTON RESPUBLIKASI PREZIDENTINING “OZIQ-OVQAT SANOATINING “OʻZOZIQOVQATSANOAT” DAVLAT-AKSIONERLIK KONSERNINI QAYTA TASHKIL ETISH TOʻGʻRISIDA” 1994-YIL 26-SENTABRDAGI PF–945-SONLI FARMONINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Xoʻjalik boshqaruv organlari tizimini takomillashtirish toʻgʻrisida” 2003-yil 22-dekabrdagi PF–3366-sonli Farmoniga muvofiq: Oʻzbekiston Respublikasi Prezidentining “Oziq-ovqat sanoatining “Oʻzoziqovqatsanoat” davlat-aksionerlik konsernini qayta tashkil etish toʻgʻrisida” 1994-yil 26-sentabrdagi PF–945-sonli Farmoni oʻz kuchini yoʻqotgan deb hisoblansin.
GOʻUOM IShTIROKChI DAVLATLARNING KONSULLIK MASALALARI BOʻYIChA OʻZARO YORDAM KOʻRSATISh TOʻGʻRISIDA KONVENSIYANI (YaLTA, 2001 YIL 7-IYUN) DENONSATSIYA QILISh HAQIDA
(law, 2006-03-09)

GOʻUOM ishtirokchi davlatlarning konsullik masalalari boʻyicha oʻzaro yordam koʻrsatish toʻgʻrisida Konvensiya (Yalta, 2001-yil 7-iyun) denonsatsiya qilinsin.
Oʻzbekiston Respublikasining Yevrosiyo iqtisodiy hamjamiyatini taʼsis etish toʻgʻrisida 2000-yil 10-oktabrdagi shartnomaga qoʻshilishi toʻgʻrisida bayonnomani (Sankt-Peterburg, 2006-yil 25-yanvar) ratifikatsiya qilish haqida
(law, 2006-03-07)

Oʻzbekiston Respublikasining Yevrosiyo iqtisodiy hamjamiyatini taʼsis etish toʻgʻrisida 2000-yil 10-oktabrdagi Shartnomaga qoʻshilishi toʻgʻrisida Bayonnoma (Sankt-Peterburg, 2006-yil 25-yanvar) ratifikatsiya qilinsin.
OʻZBEKISTON RESPUBLIKASI BILAN ROSSIYA FEDERATSIYASI OʻRTASIDA ITTIFOQChILIK MUNOSABATLARI TOʻGʻRISIDA ShARTNOMANI (MOSKVA, 2005 YIL 14 NOYABR) RATIFIKATSIYA QILISh HAQIDA
(law, 2006-03-06)

Oʻzbekiston Respublikasi bilan Rossiya Federatsiyasi oʻrtasida ittifoqchilik munosabatlari toʻgʻrisida Shartnoma (Moskva, 2005-yil 14-noyabr) ratifikatsiya qilinsin.
“ZULFIYA” NOMIDAGI DAVLAT MUKOFOTI TOʻGʻRISIDAGI NIZOMGA OʻZGARTIRISH KIRITISH TOʻGʻRISIDA
(decree, 2025-11-26)

“Zulfiya” nomidagi Davlat mukofotiga nomzodlarni tanlash tizimini takomillashtirish maqsadida: Oʻzbekiston Resublikasi Prezidentining 1999-yil 10-iyundagi PF–2326-son Farmoni bilan tasdiqlangan “Zulfiya” nomidagi Davlat mukofoti toʻgʻrisidagi nizomning 1-bandi birinchi xatboshidagi “25 yoshgacha boʻlgan” soʻzlari “14 yoshdan 22 yoshgacha boʻlgan” soʻzlari bilan almashtirilsin.
UMUMJAHON POChTA ITTIFOQI USTAVIGA TAALLUQLI YETTINChI QOʻShIMChA BAYoNNOMANI (BUXAREST, 2004 YIL 5 OKTYABR) RATIFIKATSIYA QILISh HAQIDA
(law, 2006-12-13)

Umumjahon pochta ittifoqi Ustaviga taalluqli Ettinchi qoʻshimcha bayonnoma (Buxarest, 2004-yil 5-oktabr) ratifikatsiya qilinsin.
2003 YIL 21 FEVRALDA MOSKVADA IMZOLANGAN EVROSIYO IQTISODIY HAMJAMIYATIGA AʼZO DAVLATLARNING TAShQI ChEGARALARINI QOʻRIQLAShDA HAMKORLIK QILISh TOʻGʻRISIDAGI ShARTNOMAGA OʻZBEKISTON RESPUBLIKASINING QOʻShILIShI HAQIDA
(law, 2006-10-13)

2003-yil 21-fevralda Moskvada imzolangan Yevrosiyo iqtisodiy hamjamiyatiga aʼzo davlatlarning tashqi chegaralarini qoʻriqlashda hamkorlik qilish haqidagi Shartnomaga qoʻshilinsin.
2002 YIL 7-IYUNDA SANKT-PETERBURG ShAHRIDA (ROSSIYA FEDERATSIYASI) IMZOLANGAN ShANXAY HAMKORLIK TAShKILOTI XARTIYASIGA OʻZGARTIShLAR KIRITISh TOʻGʻRISIDAGI BAYoNNOMANI (ShANXAY, 2006 YIL 15 IYuN) RATIFIKATSIYA QILISh HAQIDA
(law, 2006-09-11)

2002-yil 7-iyunda Sankt-Peterburg shahrida (Rossiya Federatsiyasi) imzolangan Shanxay hamkorlik tashkiloti Xartiyasiga oʻzgartishlar kiritish toʻgʻrisidagi Bayonnoma (Shanxay, 2006-yil 15-iyun) ratifikatsiya qilinsin.
BELGILARNI XALQARO ROʻYXATDAN OʻTKAZISh TOʻGʻRISIDAGI MADRID BITIMINI (MADRID, 1891-YIL 14 APREL) DENONSATSIYA QILISh HAQIDA
(law, 2006-07-18)

Belgilarni xalqaro roʻyxatdan oʻtkazish toʻgʻrisidagi Madrid bitimi (Madrid, 1891 yil 14-aprel) denonsatsiya qilinsin.
Oʻzbekiston Respublikasining 2000-yil 1-iyunda Jenevada Diplomatik konferensiya tomonidan qabul qilingan Patent huquqi toʻgʻrisidagi Shartnomaga qoʻshilishi haqida
(law, 2006-03-15)

2000-yil 1-iyunda Jenevada Diplomatik konferensiya tomonidan qabul qilingan Patent huquqi toʻgʻrisidagi Shartnomaga qoʻshilishsin.
OʻZBEKISTON RESPUBLIKASINING 1968 YIL 8 OKTYABRDA LOKARNODA IMZOLANGAN SANOAT NAMUNALARINING XALQARO TASNIFINI TAʼSIS ETISh TOʻGʻRISIDAGI LOKARNO BITIMIGA QOʻShILIShI HAQIDA
(law, 2006-03-14)

1968-yil 8-oktabrda Lokarnoda imzolangan Sanoat namunalarining xalqaro tasnifini taʼsis etish toʻgʻrisidagi Lokarno bitimiga qoʻshilinsin.
MUDDATI OʻTKAZIB YuBORILGAN DEBITORLIK VA KREDITORLIK QARZLARNI QISQARTIRISh VA BUDJETGA TOʻLOVLAR INTIZOMINI MUSTAHKAMLASh BOʻYIChA RESPUBLIKA KOMISSIYASI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2018-07-03)

Iqtisodiyotning ustuvor tarmoqlari kompaniyalari, uyushmalari va xoʻjalik birlashmalarini oʻzaro hisob-kitoblarni amalga oshirish borasida qoʻllab-quvvatlash maqsadida Vazirlar Mahkamasi qaror qiladi: 1. Vazirlar Mahkamasining 2004-yil 14-apreldagi 182-son qarori (Oʻzbekiston Respublikasi QT, 2004-y., 4-son, 36-modda) bilan tasdiqlangan Muddati oʻtkazib yuborilgan debitorlik va kreditorlik qarzlarni qisqartirish va budjetga toʻlovlar intizomini mustahkamlash boʻyicha Respublika komissiyasi toʻgʻrisidagi nizom III boʻlimining 8-bandiga ikkinchi xatboshidan keyin quyidagi mazmundagi xatboshi qoʻshilsin: “istisno hollarda, iqtisodiyotning ustuvor tarmoqlari xoʻjalik yurituvchi subyektlarining oʻzaro pullik majburiyatlari boʻyicha qarzlarini toʻlash muddatini kechiktirish va (yoki) ularni boʻlib-boʻlib toʻlash masalasini Oʻzbekiston Respublikasi Vazirlar Mahkamasi tegishli komplekslari rahbarlari bilan kelishgan holda koʻrib chiqish”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin.
XALQARO SHARTNOMANI TASDIQLASH HAQIDA
(resolution, 2005-12-30)

1. 2003-yil 6-noyabr kuni Qohira shahrida (Misr Arab Respublikasi) imzolangan Oʻzbekiston Respublikasi Hukumati bilan Misr Arab Respublikasi Hukumati oʻrtasida madaniy hamkorlik toʻgʻrisida Bitim tasdiqlansin. 2. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan soʻng uning qoidalari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov hamda tashqi ishlar vaziri vazifasini bajaruvchi E.M. Ganiyev zimmasiga yuklansin.
ETIL SPIRTI VA ALKOGOLLI MAHSULOTLAR IShLAB ChIQARISh FAOLIYATINI LITSENZIYALASh TOʻGʻRISIDAGI NIZOMNI TASDIQLASh HAQIDA
(resolution, 2021-02-22)

2. Belgilab qoʻyilsinki, etil spirti va alkogolli mahsulotlar ishlab chiqarish uchun litsenziyaga ega boʻlgan har bir korxonada (uzum va mevalarni dastlabki qayta ishlovchi korxonalardan tashqari) Oʻzbekiston Respublikasi Moliya vazirligi tomonidan bir nafar moliya inspektori lavozimi joriy etiladi. Oʻzbekiston Respublikasi Moliya vazirligiga etil spirti va alkogolli mahsulotlar ishlab chiqarish uchun litsenziya berilgan, litsenziyaning amal qilishi toʻxtatilgan yoxud litsenziya bekor qilingan hollarda etil spirti va alkogolli mahsulotlar ishlab chiqaruvchi korxonalarda moliya inspektorlarining belgilangan sonini koʻpaytirish yoki kamaytirish huquqi berilsin. Etil spirti va alkogolli mahsulotlar ishlab chiqaruvchi korxonalarda rahbarning rejim boʻyicha oʻrinbosari lavozimiga tayinlash belgilangan tartibda, ularning taʼminoti esa — etil spirti va alkogolli mahsulotlar ishlab chiqarish faoliyatini amalga oshirish uchun litsenziya olgan korxonalar (uzum va mevalarni dastlabki qayta ishlovchi korxonalardan tashqari) tomonidan amalga oshirilishi maʼlumot uchun qabul qilinsin.
TIJORAT BANKLARINING IChKI AUDITIGA MARKAZIY BANK TOMONIDAN QOʻYILADIGAN TALABLAR TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2021-08-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Markaziy bank boshqaruvi qaror qiladi: 1. Tijorat banklarining ichki auditiga Markaziy bank tomonidan qoʻyiladigan talablar toʻgʻrisidagi nizomiga (2004-yil 20-aprel, roʻyxat raqami 992-1) kiritilayotgan oʻzgartirish va qoʻshimchalar ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI VAZIRLAR MAHKAMASINING “PAXTA TOLASINI XORIJIY INVESTITSIYaLAR IShTIROKIDAGI KORXONALARGA SOTISh MEXANIZMINI YANADA TAKOMILLAShTIRISh ChORA-TADBIRLARI TOʻGʻRISIDA” 2005 YIL 19 OKTYABRDAGI 232-SON QARORI)
(resolution, 2006-08-29)

Oʻzbekiston Respublikasi Vazirlar Mahkamasining “Paxta tolasini xorijiy investitsiyalar ishtirokidagi korxonalarga sotish mexanizmini yanada takomillashtirish chora-tadbirlari toʻgʻrisida” 2005-yil 19-oktabrdagi 232-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Xorijiy investitsiyalar ishtirokidagi korxonalarga paxta tolasini sotish mexanizmi toʻgʻrisida” 2003-yil 16-oktabrdagi 447-son qarori (Oʻzbekiston Respublikasi QT, 2003-y., 10-son, 98-modda) 2-bandining oltinchi xatboshidagi “Liverpul paxta birjasidagi” soʻzlari “Kotton Outlok”da” eʼlon qilinadigan “A” indeksi va uning Oʻzbekistondagi komponenti” soʻzlari bilan almashtirilsin. 2. Vazirlar Mahkamasining 2004-yil 3-sentabrdagi 414-son qarori (Oʻzbekiston Respublikasi QT, 2004-y., 9-son, 90-modda) bilan tasdiqlangan Paxta tolasini sotish va tashqi savdo kompaniyalarining “Paxtasanoat” hududiy aksiyadorlik birlashmalari bilan hisob-kitob qilish tartibi toʻgʻrisidagi nizomning10-bandi quyidagi tahrirda bayon qilinsin: “10. Xorijiy investitsiyalar ishtirokidagi korxonalarga sotiladigan paxta tolasiga shartnomaviy narxlar, yuklab joʻnatish sanasida “Kotton Outluk”da eʼlon qilinadigan “A” indeksi va uning Oʻzbekistondagi komponenti kotirovkalariga muvofiq vujudga keladigan jahon narxlaridan kelib chiqqan holda 15 foiz miqdoridagi chegirma bilan belgilanadi”.